ജി.എസ്.ടി പിരിവ് ഊര്ജിതമാക്കാന് ഉദ്യോഗസ്ഥര്ക്ക് മന്ത്രിയുടെ നിര്ദേശം ലോക്ഡൗണ് പിന്വലിച്ചതോടെ വരുമാനം വര്ധിച്ചു തിരുവനന്തപുരം: സംസ്ഥാനത്ത് ജി.എസ്.ടി പിരിക്കാനുള്ള നടപടി ഉൗര്ജിതമാക്കാന് ഉദ്യോഗസ്ഥര്ക്ക് ധനമന്ത്രി കെ.എന്. ബാലഗോപാല് നിര്ദേശം നല്കി. മന്ത്രി അധികാരമേറ്റശേഷം ജി.എസ്.ടി ഉദ്യോഗസ്ഥരുമായി നടത്തിയ രണ്ടാമത്തെ യോഗമാണിത്.സംസ്ഥാനത്തിെന്റ നികുതി വരുമാനം ഉയര്ത്താന് നടപടി കൈക്കൊള്ളണമെന്ന് യോഗം വിലയിരുത്തി. ഉദ്യോഗസ്ഥര് പ്രധാന റോഡുകളില് പരിശോധന നടത്തും. ലോക്ഡൗണ് പിന്വലിച്ചതിന് പിന്നാലെ ജി.എസ്.ടി വരുമാനം വര്ധിക്കുന്നുണ്ടെന്നും യോഗം വിലയിരുത്തി.കോവിഡ് വ്യാപനം രൂക്ഷമായ സാഹചര്യത്തില് വ്യാപാരികള്ക്ക് ഇളവുകള് നല്കിയിരുന്നു. ഇപ്പോള് വ്യാപാരസ്ഥാപനങ്ങള് പ്രവര്ത്തനമാരംഭിച്ച സാഹചര്യത്തിലാണ് നികുതി പിരിവ് കാര്യക്ഷമമാക്കാന് നിര്ദേശിച്ചത്.ജനങ്ങളില്നിന്ന് പിരിക്കുന്ന നികുതി ആ മാസം തന്നെ സര്ക്കാര് ഖജനാവിലേക്ക് അടക്കാന് വ്യാപാരികള് ബാധ്യസ്ഥരാണെങ്കിലും പലപ്പോഴും അതുണ്ടാകുന്നില്ലെന്ന് ചില ഉദ്യോഗസ്ഥര് ചൂണ്ടിക്കാട്ടി. സര്ക്കാറിലേക്ക് അടക്കേണ്ട നികുതി മാസങ്ങളോളം കൈവശംെവച്ച് കച്ചവടത്തില് മുടക്കുന്ന അവസ്ഥയാണുള്ളത്.ഇത് നിരുത്സാഹപ്പെടുത്തണമെന്നും റിട്ടേണ് അതത് മാസം സമര്പ്പിച്ച് നികുതിയടക്കാന് സമ്മര്ദ്ദം ചെലുത്തണമെന്നും അഭിപ്രായമുയര്ന്നു. അതിര്ത്തി കടന്നുള്ള ചരക്കുനീക്കത്തില് വന് നികുതി വെട്ടിപ്പുണ്ട്. ഇവേ ബില്ലിെന്റ മറവില് നടക്കുന്ന ഇത്തരം തട്ടിപ്പുകള് നികുതി വരുമാനത്തില് വലിയ നഷ്ടമുണ്ടാക്കുന്നെന്നാണ് വിലയിരുത്തല്. ചെക്പോസ്റ്റുകളിലെ പരിശോധന ശക്തമാക്കാനും തീരുമാനിച്ചു.